Helsingin seudun väestönmuutosten ennakkotiedot vuoden alusta neljännesvuosittain

Helsingin seudun väestönmuutosten ennakkotiedot vuoden alusta neljännesvuosittain vuodesta 2015 alkaen. Aineisto sisältää ennakkotietoja väestönmuutoksista (syntyneet, kuolleet, kuntien väliset lähtö- ja tulomuutot, maahan- ja maastamuutot sekä väkiluku). 

Luvut kertovat väestönmuutoksen ennakkotiedon vuoden alusta summattuna. Ennakkotieto tuotetaan noin kaksi viikkoa tapahtumapäivän jälkeen. Lopullista asukaslukutietoa muodostettaessa otetaan huomioon kaikki tammikuun loppuun mennessä Väestörekisterikeskuksen väestötietojärjestelmään saadut edellisen vuoden muutostiedot.

##Aluerajat

Helsingin seudun muodostavat neljä pääkaupunkiseudun kuntaa Helsinki, Espoo, Vantaa ja Kauniainen ja kymmenen kehyskuntaa Hyvinkää, Järvenpää, Kerava, Kirkkonummi, Mäntsälä, Nurmijärvi, Pornainen, Sipoo, Tuusula ja Vihti. Helsingin seutu on asunto- ja työmarkkina-alue.

##Kohdejoukko ja rajaus

Väestöllä tarkoitetaan kunnassa vakituisesti asuvaa väestöä. Ne henkilöt, joilla Väestörekisterikeskuksen (VRK) ylläpitämän väestötietojärjestelmän mukaan on kotipaikka kunnassa vuodenvaihteessa, kuuluvat väestöön kansalaisuudestaan riippumatta, samoin ne Suomen kansalaiset, jotka asuvat tilapäisesti ulkomailla. 

Ulkomaalaisella on kotipaikka kunnassa, jos hänen oleskelunsa on tarkoitettu kestämään tai on kestänyt vähintään yhden vuoden. Turvapaikanhakija saa kotipaikan vasta, kun hänen hakemuksensa on hyväksytty. 

Kunnassa asuvat vieraan valtion lähetystöön, kaupalliseen edustustoon tai lähetetyn konsulin virastoon kuuluvat henkilöt sekä näiden perheenjäsenet ja henkilökohtainen palveluskunta eivät kuulu kunnan väestöön, elleivät ole Suomen kansalaisia. Sen sijaan Suomen ulkomailla olevien lähetystöjen ja kaupallisten edustustojen suomalainen henkilökunta sekä YK:n rauhanturvajoukoissa palvelevat luetaan kunnan väestöön. 

Vuodenvaihteessa 1993/94 alettiin käyttää väestötietolain (507/93) mukaisesti vuodenvaihteen asukaslukua, joka korvasi aiemmin käytetyn tammikuun 1. päivän tilanteen. Lopullista asukaslukutietoa muodostettaessa otetaan huomioon kaikki tammikuun loppuun mennessä Väestörekisterikeskuksen väestötietojärjestelmään saadut edellisen vuoden muutostiedot. 

Taulukko sisältää ennakkotiedot väestönmuutostekijöistä vuoden alusta kunkin kvartaalin loppuun mennessä: syntyneet, kuolleet, kuntien välinen tulo-, lähtö- ja nettomuutto, ulkomainen tulo-, lähtö- ja nettomuutto, kokonaisnettomuutto, väestönlisäys, väkiluvun korjaus, kokonaismuutos lkm ja kokonaismuutos prosentti. Lisäksi taulukossa on väkiluku kvartaalin lopussa. 

Huom! Vuoden 2019 tiedot ovat revisoituja eli luvut perustuvat joulukuun 2019 tilanteen mukaiseen dataan kaikkien kvartaalien osalta. 

Vuodesta 2019 alkaen
Kokonaismuutos lkm on väestönlisäys lisättynä väkiluvun rekisterikorjauksilla. Väestönlisäys on syntyneiden enemmyyden ja kokonaisnettomuuton summa. 

Vuosina 2015-2018
Kokonaismuutos lkm on laskettu suoraan väestönmuutostekijöistä ja se on syntyneiden enemmyyden ja kokonaisnettomuuton summa. 

##Aikasarja
Tiedot ovat 2015 lähtien. 

##Tietojen luotettavuus
Tiedot henkilöiden asuinpaikasta saadaan väestötietojärjestelmään muuttoilmoituksen kautta.

Organization: Helsingin kaupunginkanslia